b'\n_START_ARTICLE_\nVia\xc8\x9ba lui David Gale\n_START_SECTION_\nReac\xc8\x9bii generate\n_START_PARAGRAPH_\nFilmul a generat reac\xc8\x9bii negative din partea criticilor dup\xc4\x83 lansarea sa. Criticul Roger Ebert i-a dat zero puncte \xc8\x99i a afirmat: "Sunt sigur c\xc4\x83 realizatorii filmului cred c\xc4\x83 filmul lor este un film \xc3\xaempotriva pedepsei cu moartea. Eu cred c\xc4\x83 filmul sprijin\xc4\x83 pedeapsa cu moartea \xc8\x99i sper\xc4\x83 s\xc4\x83 discrediteze pe oponen\xc8\x9bii pedepsei cu moartea, consider\xc3\xa2nd c\xc4\x83 ace\xc8\x99tia \xc3\xaencalc\xc4\x83 principiile... Dar \xc3\xaen timp ce statul Texas continu\xc4\x83 s\xc4\x83 condamne oameni prin intermediul unui sistem alc\xc4\x83tuit din avoca\xc8\x9bi care sunt be\xc8\x9bi, adormi\xc8\x9bi sau absen\xc8\x9bi; m\xc4\x83rturisirile sunt ob\xc8\x9binute prin torturarea celor neajutora\xc8\x9bi \xc8\x99i jura\xc8\x9bii prefer\xc4\x83 s\xc4\x83 condamne infractori negri mai degrab\xc4\x83 dec\xc3\xa2t s\xc4\x83 condamne albi, nu po\xc8\x9bi face un astfel de film. Nu \xc3\xaen Texas." Cu toate acestea, partenerul s\xc4\x83u de la Ebert & Roeper, Richard Roeper, nu a ezitat s\xc4\x83 acorde filmului un calificativ excelent._NEWLINE_Datorit\xc4\x83 prezent\xc4\x83rii crimei, a unor scene sexuale \xc8\x99i datorit\xc4\x83 folosirii repetate de expresii vulgare, Biroul pentru Film al Conferin\xc8\x9bei Episcopilor Catolici Americani a clasificat filmul cu O - adic\xc4\x83 ofensator moral. De asemenea, Asocia\xc8\x9bia American\xc4\x83 pentru Filme i-a acordat calificativul R - adic\xc4\x83 acces restric\xc8\x9bionat.\n_START_SECTION_\nSubiectul filmului\n_START_PARAGRAPH_\nDavid Gale era un profesor de filosofie popular \xc8\x99i foarte respectat la Universitatea din Austin \xc8\x99i autorul a mai multor c\xc4\x83r\xc8\x9bi bine primite de public; de asemenea era un membru activ \xc8\x99i vizibil al organiza\xc8\x9biei Deathwatch, un grup care activa pentru abolirea pedepsei capitale \xc3\xaen statul american Texas. Una dintre cele mai bune prietene a lui Gale era Constance Harraway, o activist\xc4\x83 din mi\xc8\x99carea Deathwatch cu care era \xc3\xaen rela\xc8\x9bii foarte apropiate, mai ales dup\xc4\x83 ce so\xc8\x9bia lui Gale, Sharon, care \xc3\xae\xc8\x99i g\xc4\x83sise un iubit \xc3\xaen Spania, lipsea de acas\xc4\x83._NEWLINE_\xc3\x8entr-o sear\xc4\x83, David a fost sedus de c\xc4\x83tre o student\xc4\x83 atr\xc4\x83g\xc4\x83toare din clasa la care preda, Berlin, care fusese exmatriculat\xc4\x83 recent; ea s-a folosit de eviden\xc8\x9ba fizic\xc4\x83 a dragostei pe care o f\xc4\x83cuse cu profesorul \xc8\x99i l-a acuzat pe acesta de viol pentru a se r\xc4\x83zbuna. De\xc8\x99i Berlin \xc8\x99i-a retras la scurt timp acuza\xc8\x9biile, profesorul, care fusese arestat timp de dou\xc4\x83 s\xc4\x83pt\xc4\x83m\xc3\xa2ni, a fost concediat de c\xc4\x83tre Universitate din cauza publicit\xc4\x83\xc8\x9bii negative. De asemenea, so\xc8\x9bia sa l-a p\xc4\x83r\xc4\x83sit lu\xc3\xa2nd cu ea \xc8\x99i copilul \xc3\xaen Spania. F\xc4\x83r\xc4\x83 so\xc8\x9bie \xc8\x99i f\xc4\x83r\xc4\x83 slujb\xc4\x83, Gale s-a apucat de b\xc4\x83ut._NEWLINE_Dup\xc4\x83 c\xc3\xa2\xc8\x9biva ani, \xc3\xaen anul 1994, Constance Harraway a fost g\xc4\x83sit\xc4\x83 violat\xc4\x83 \xc8\x99i ucis\xc4\x83, iar Gale a fost acuzat c\xc4\x83 a \xc3\xaenf\xc4\x83ptuit crima \xc8\x99i condamnat la pedeapsa cu moartea, \xc3\xaen ciuda \xc3\xaencerc\xc4\x83rilor avocatului s\xc4\x83u, Braxton Belyeu, bine-inten\xc8\x9bionat dar ineficient. Dup\xc4\x83 \xc8\x99ase ani de la pronun\xc8\x9barea condamn\xc4\x83rii la moarte, Gale \xc3\xae\xc8\x99i a\xc8\x99teapt\xc4\x83 execu\xc8\x9bia prin injec\xc8\x9bie letal\xc4\x83 \xc8\x99i cu mai pu\xc8\x9bin de o s\xc4\x83pt\xc4\x83m\xc3\xa2n\xc4\x83 \xc3\xaenainte de punerea ei \xc3\xaen aplicare, este de acord s\xc4\x83-\xc8\x99i povesteasc\xc4\x83 via\xc8\x9ba lui Bitsey Bloom, o jurnalist\xc4\x83 t\xc3\xa2n\xc4\x83r\xc4\x83 de la o revist\xc4\x83 important\xc4\x83 din SUA, care vine la \xc3\xaenchisoare \xc3\xaempreun\xc4\x83 cu un angajat intern al revistei, Zack Stemmons. Pe m\xc4\x83sur\xc4\x83 ce Bloom analizeaz\xc4\x83 cazul uciderii lui Constance Harraway cu Gale, \xc3\xaencepe s\xc4\x83 fie din ce \xc3\xaen ce mai convins\xc4\x83 c\xc4\x83 unele lucruri nu se leag\xc4\x83. Un cowboy misterios aduce o caset\xc4\x83 care \xc3\xaei determin\xc4\x83 pe Bloom \xc8\x99i Stemmons, cu c\xc3\xa2teva zile \xc3\xaenainte de execu\xc8\x9bia lui Gale, s\xc4\x83 \xc3\xaencerce s\xc4\x83 rezolve misterul mor\xc8\x9bii lui Constance \xc8\x99i s\xc4\x83-l salveze pe Gale de la moarte._NEWLINE_Bitsey \xc3\xae\xc8\x99i d\xc4\x83 seama c\xc4\x83 via\xc8\x9ba lui Gale st\xc4\x83 \xc3\xaen m\xc3\xa2inile sale \xc8\x99i \xc3\xaencepe s\xc4\x83 investigheze crima. Rezolvarea crimei vine \xc3\xaens\xc4\x83 prea t\xc3\xa2rziu, iar Gale este executat. Bitsey reu\xc8\x99e\xc8\x99te totu\xc8\x99i reabilitarea memoriei celui executat._NEWLINE_Filmul este o poveste despre unii oameni care ar merge p\xc3\xa2n\xc4\x83 la extreme majore pentru propriile convingeri \xc8\x99i p\xc3\xa2n\xc4\x83 la acest nivel, filmul este p\xc4\x83rtinitor \xc3\xaen favoarea lor.\n_START_SECTION_\nAnaliza crimei\n_START_PARAGRAPH_\nConstance este dezolat\xc4\x83 c\xc4\x83 orice ac\xc8\x9biune desf\xc4\x83\xc8\x99urat\xc4\x83 pentru a-i convinge pe judec\xc4\x83tori sau pe guvernator s\xc4\x83 comute pedeapsa cu moartea unor persoane deja condamnate este sortit\xc4\x83 e\xc8\x99ecului. \xc3\x8en plus, ea se confrunt\xc4\x83 \xc8\x99i cu leucemia. \xc8\x98tiind c\xc4\x83 va muri ea pune la punct \xc3\xaempreun\xc4\x83 cu cei doi apropia\xc8\x9bi, David Gale \xc8\x99i Dusty Wright, un plan perfect._NEWLINE_\xc3\x8e\xc8\x99i astup\xc4\x83 gura cu o band\xc4\x83 de leucoplast, \xc3\xae\xc8\x99i pune un sac menajer pe fa\xc8\x9b\xc4\x83 pe care-l \xc3\xaennoad\xc4\x83 pentru a nu putea respira prin el, se dezbrac\xc4\x83 \xc8\x99i \xc3\xae\xc8\x99i leag\xc4\x83 m\xc3\xa2inile cu c\xc4\x83tu\xc8\x99e la spate, pentru a nu fi tentat\xc4\x83 s\xc4\x83 sparg\xc4\x83 punga pentru a se salva de la moarte. De asemenea, \xc3\xaen paralel \xc3\xaenghi\xc8\x9bise cheia de la c\xc4\x83tu\xc8\x99e, din acelea\xc8\x99i motive. \xc3\x8en acest timp, Dusty \xc8\x99i David \xc3\xaenregistreaz\xc4\x83 sinuciderea lui Constance, neintervenind \xc3\xaen evenimente._NEWLINE_\xc3\x8en c\xc3\xa2teva secunde, Constance nu mai are aer \xc8\x99i dup\xc4\x83 ce se zbate inutil \xc3\xaencerc\xc3\xa2nd s\xc4\x83 scape, moare sufocat\xc4\x83. Dup\xc4\x83 moartea ei, cei doi complici \xc3\xaei verific\xc4\x83 pulsul, iar David \xc3\xaei \xc8\x99terge amprentele de pe sac \xc8\x99i le pune pe ale sale._NEWLINE_Caseta r\xc4\x83m\xc3\xa2ne \xc3\xaen custodia lui Dusty, care avea sarcina de a o da publicit\xc4\x83\xc8\x9bii dup\xc4\x83 executarea lui David. Principalul b\xc4\x83nuit era David Gale, amprentele sale erau pe pung\xc4\x83, iar \xc3\xaen vaginul victimei se g\xc4\x83sea lichidul seminal al lui David, care f\xc4\x83cuse dragoste cu Constance \xc3\xaenainte de sinuciderea acesteia. Autorit\xc4\x83\xc8\x9bile din Texas \xc3\xael condamn\xc4\x83 pe David la moarte. Acesta face recurs, iar \xc3\xaenc\xc4\x83 dou\xc4\x83 tribunale \xc3\xael g\xc4\x83sesc vinovat de crim\xc4\x83._NEWLINE_De\xc8\x99i David \xc8\x99tie c\xc4\x83 este nevinovat \xc8\x99i poate dovedi aceasta, nu o face, sper\xc3\xa2nd ca dup\xc4\x83 moartea sa \xc8\x99i difuzarea casetei de c\xc4\x83tre Dusty, sistemul juridic texan se va cl\xc4\x83tina din temelii, iar opinia public\xc4\x83 oripilat\xc4\x83 de executarea unui nevinovat va face presiuni pentru abolirea pedepsei cu moartea._NEWLINE_Scopul "crimei" este de a dovedi opiniei publice \xc8\x99i autorit\xc4\x83\xc8\x9bilor americane c\xc4\x83 prin men\xc8\x9binerea pedepsei cu moartea pot fi omor\xc3\xa2\xc8\x9bi \xc8\x99i oameni nevinova\xc8\x9bi._NEWLINE_Finalul filmului este dramatic, iar opinia public\xc4\x83 de\xc8\x99i con\xc8\x99tient\xc4\x83 de moartea unui nevinovat nu dore\xc8\x99te s\xc4\x83 renun\xc8\x9be la pedeapsa cu moartea.\n_START_SECTION_\nRolul lui Bitsey\n_START_PARAGRAPH_\nGale, \xc3\xaempreun\xc4\x83 cu avocatul s\xc4\x83u (care \xc8\x99tia cum s-au petrecut evenimentele) o angajeaz\xc4\x83 pe Bitsey, jurnalist\xc4\x83 onest\xc4\x83 \xc8\x99i dedicat\xc4\x83 cauzelor pe care le-a relatat, cu scopul de a reabilita numele lui Gale, iar fiul s\xc4\x83u s\xc4\x83 nu-l considere un violator \xc8\x99i criminal. Bitsey se \xc3\xaent\xc3\xa2lne\xc8\x99te trei zile consecutiv la \xc3\xaenchisoare cu Gale, iar acesta \xc3\xaei expune cum s-au desf\xc4\x83\xc8\x9burat evenimentele, f\xc4\x83r\xc4\x83 a men\xc8\x9biona cum s-a \xc3\xaenf\xc4\x83ptuit crima._NEWLINE_Acest drept de relatare a evenimentelor \xc3\xaen exclusivitate nu este gratuit. Revista pl\xc4\x83te\xc8\x99te 500.000 dolari pentru relatarea pove\xc8\x99tii lui Gale, bani care \xc3\xaen final ajung la fiul acestuia, \xc3\xaen Spania. Banii \xc3\xaei ia avocatul, \xc3\xaei d\xc4\x83 lui Dusty, iar acesta o caut\xc4\x83 pe fosta so\xc8\x9bie a lui David \xc8\x99i \xc3\xaei las\xc4\x83 banii la u\xc8\x99\xc4\x83._NEWLINE_Bitsey reu\xc8\x99e\xc8\x99te s\xc4\x83 afle aproape tot adev\xc4\x83rul (p\xc3\xa2n\xc4\x83 \xc3\xaen final crede c\xc4\x83 planul era a lui Constance \xc8\x99i a lui Dusty), pune m\xc3\xa2na pe caseta care se afla la Dusty, dar ajunge cu c\xc3\xa2teva minute dup\xc4\x83 executarea lui Gale. Pune caseta la dispozi\xc8\x9bia televiziunilor, este declan\xc8\x99at\xc4\x83 o anchet\xc4\x83, iar Gale e declarat nevinovat.\n_START_SECTION_\nPremii\n_START_PARAGRAPH_\nFilmul "Via\xc8\x9ba lui David Gale" a fost nominalizat la premiul Ursul de Aur la Festivalul interna\xc8\x9bional de film de la Berlin (2003).'